प्रदर्शनकारियों ने 2 हजार कारें जलाईं; 1300 दंगाई गिरफ्तार, सड़कों पर बख्तरबंद गाड़ियां तैनात
France Violence Situation Update फ्रांस में 17 साल के लड़के नाहेल की हत्या के बाद चौथे दिन भी हिंसा जारी रही। BBC के मुताबिक, शुक्रवार को 471 लोगों को दंगा फैलाने के आरोप में गिरफ्तार किया गया
फ्रांस में 17 साल के लड़के नाहेल की हत्या के बाद चौथे दिन भी देश में हिंसा जारी रही। इसके चलते राष्ट्रपति राष्ट्रपति इमैनुएल मैक्रों ने अपना जर्मनी दौरा टाल दिया। उन्होंने जर्मनी के राष्ट्रपति फ्रैंक वाल्टर स्टीनमीयर से बात की, इसके बाद अपना दौरा टालने का ऐलान किया। वे रविवार से तीन दिन के लिए जर्मनी के दौरे पर जाने वाले थे। उधर, शनिवार दोपहर नाहेल का अंतिम संस्कार किया गया।
उधर, राष्ट्रपति इमैनुएल मैक्रों का ब्रिटिश सिंगर एल्टन जॉन के कॉन्सर्ट में एन्जॉय करने का वीडियो सामने आया। जिसके बाद उनकी आलोचना हो रही है। सोशल मीडिया पर यूजर्स ने इसे राष्ट्रपति का गैर-जिम्मेदाराना रवैया बताया।
CNN के मुताबिक, बुधवार को पेरिस में एल्टन का एक कॉन्सर्ट था। मैक्रों वहां अपनी पत्नी के साथ नजर आए। एल्टन के पति ने मैक्रों के साथ बैकस्टेज ली गई एक फोटो भी पोस्ट की। उधर, फ्रांस में फैली हिंसा बेल्जियम तक पहुंच गई है।
इंटीरियर मिनिस्टर गेराल्ड डर्मैनिन ने बताया कि प्रदर्शनकारियों ने अब तक देशभर में 2 हजार से ज्यादा कारें जला दी हैं। प्रदर्शन में 200 से ज्यादा पुलिसकर्मी घायल हुए हैं। उपद्रवियों ने 700 से ज्यादा दुकानों, सुपरमार्केट्स, रेस्तरां और बैंकों में आगजनी और तोड़फोड़ की है।
पुलिस ने चौथे दिन 1300 दंगाइयों को गिरफ्तार किया है। जस्टिस मिनिस्टर एरिक ड्यूपॉन्ट मोरेटी ने कहा- गिरफ्तार किए गए लोगों में से 30% की उम्र 18 साल से कम है।
रॉयटर्स के मुताबिक हालात काबू में करने के लिए 45 हजार पुलिसकर्मियों के साथ बख्तरबंद गाड़ियों को सड़कों पर तैनात कर दिया गया है। 
फ्रांस में हिंसा-आगजनी से जुड़े बड़े अपडेट्स...
फ्रांस में हिंसा की तस्वीरें...
देश में ओवरनाइट बस और ट्राम सर्विस बंद
शुक्रवार को क्राइसिस मीटिंग के बाद फ्रांस की प्रधानमंत्री एलिजाबेथ बॉर्न ने देश में इमरजेंसी घोषित होने की भी आशंका जताई। फ्रांस 24 के मुताबिक, एलिजाबेथ ने कहा- हमारी प्राथमिकता देश में शांति स्थापित करना है। इसके लिए हम हर जरूरी कदम उठाने को तैयार हैं।
बता दें कि फ्रांस में 14 जुलाई को नेशनल डे मनाया जाएगा। इस दिन बैस्टिल डे परेड का आयोजन किया जाएगा, जिसमें PM मोदी को चीफ गेस्ट के तौर पर न्योता दिया गया है।
हिंसा के बीच सरकार ने पूरे फ्रांस में ओवरनाइट बस और ट्राम सर्विस बंद कर दी है। कई दुकानों में लूटपाट की घटनाएं भी लगातार सामने आ रही हैं।
3 पॉइंट्स में पूरा मामला...
पिछले साल फ्रांस में ट्रैफिक पुलिस ने 13 लोगों को गोली मारी
रॉयटर्स के मुताबिक, ट्रैफिक चेकिंग के दौरान फ्रांस में इस साल की यह तीसरी घटना है जब फायरिंग में किसी की जान गई है या फिर गोली लगी है। वहीं, पिछले साल गोलीबारी की ऐसी 13 घटनाएं रिपोर्ट की गई थी। टैली के मुताबिक, 2021 में तीन और 2020 में ऐसी दो घटनाएं देखने को मिली थी।
खबर पढ़ने के बाद इस पोल में हिस्सा लेकर अपनी राय दीजिए...
